
SC2014-27018 /10.10.2014                                                                                                        NICOLAE ROBU
REFERAT

privind demararea procedurii de sector cadastral pentru zona Braytim cuprinsa intre– str.Mures –Calea Martirilor – str.Musicescu – str.General George Pomut
Se propune spre analiză comisiilor din cadrul Consiliului Local al Municipiului Timişoara materialul întocmit de Directia Urbanism, Serviciul Banca de  Date Urbană şi Cadastru în baza adresei nr.UR2014-015803/08.10.2014 a SC Black Light SRL si adresei nr.UR2014-15803/15.10.2014 a Directiei Cladiri Terenuri si Dotari Diverse – Biroul Terenuri privind reambularea zonei Braytim cuprinse intre– str.Mures –Calea Martirilor – str.Musicescu – str.General George Pomut, respectiv demararea procedurii de sector cadastral. In sectorul cadastral Braytim sunt cuprinse si strazile Jules Michelet, str.Emmanuel de Martonne,  str.Maximilian Fremont si Piata George Clemenceau. 
Prin reambulare se pune de acord situaţia reală din teren cu planul de carte funciara existent, fiind o operaţiune de actualizarea a planurilor existente prin includerea tuturor detaliilor apărute ulterior întocmirii iniţiale a planului.

Reambularea zonei mai sus mentionata se impune deoarece in urma dezlipirilor succesive din anii 1991-2014 nu se reuseste identificarea parcelelor, iar diferentele intre suprafetele inscrise in cartea funciara si suprafetele masurate  sunt mari. Prin reambularea se va renumerota intreaga zona, numerele topografice vechi se sisteaza, fiecare imobil urmand sa primesca un numar topografic/cadastral nou cu suprafata corecta rezultata in urma masuratorilor din teren.

Reambularea zonei mai sus mentionate se impune si pentru reglementarea situatiei juridice a  terenului concesionat pentru construirea de locuinte, a strazilor,  cailor de acces, zonelor verzi, etc.

In baza HCLMT care se va emite, Primaria Municipiului Timisoara va solicita OCPI Timis inceperea lucrarilor de „sector cadastral” a Zonei Braytim in cadrul proiectului cadastru general.

OCPI Timis va solicita la randul sau Agentiei Nationale de Cadastru si Publicitate Imobiliara inceperea lucrarilor de „sector cadastral” a Zonei Braytim, iar dupa aprobarea de catre ANCPI inceperea lucrarilor de „sector cadastral” va fi publicata in monitorul oficial.

Doar dupa aparitia in monitorul oficial a inceperii lucrarilor de sector cadastral a zonei Braytim documentatia va fi avizata de OCPI Timis, urmand ca zona sa fie renumerotata adica sa primeasca numere topografice/cadastrale noi. 

